
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 721 

1 5 Ιουλίου 1 998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αμοιβές για την Συγγραφή Βιβλίων, Ευρετηρίων, Κατα¬ 
λόγων Ύλης Υπηρεσιακών Περιοδικών κ.λπ. του 

Υπουργείου Εθνικής Άμυνας. 1 

Τροποποιήσεις των πινάκων τιμών των 1099504/204/ 
ΓΟΟΙ 3/1.10.97 (ΦΕΚ 921/Β/97) και 133393/342/ 
ΓΟΟΙ 3/23.12.97 (ΦΕΚ 1152/Β/29.12.97) αποφά¬ 
σεων του Υπ. Οικονομικών. 2 

Σύσταση θέσεων προσωπικού ιδιωτικού δικαίου αορί¬ 
στου χρόνου στη Γενική Γραμματεία Δημ. Έργων 

του ΥΠΕ.ΧΩ.Δ.Ε. 3 

Τροποποίηση της 2886/24.10.97 απόφασης «Ορι¬ 
σμός μελών Δ.Σ. ΕΛΓΑ» . 4 

Τροποποίηση διατάξεων άρθρου 11 του Κανονισμού 

Παροχών Ασθένειας του ΤΥΔΚΥ. 5 

Τροποποίηση Κανονισμού Προσωπικού ΑΣΟ. 6 

Παράταση της θητείας του Δ.Σ. του Γεν. Νομαρχιακού 

Νοσοκομείου Γουμένισσας. 7 

Παράταση της θητείας του Δ.Σ. του Γεν. Νομαρχιακού 
Νοσοκομείου Κιλκίς. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2036297/3672/0022 (Ι' 

Αμοιβές για την Συγγραφή Βιβλίων, Ευρετηρίων, Κατσ' 
γων Ύλης Υπηρεσιακών Περιοδικών κ.λπ. του Υπουρ¬ 
γείου Εθνικής Άμυνας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 43 παράγρ. 3 σε συνδυασμό 
με τις διατάξεις του άρθρου 10 παρ. 7ε του Ν.Δ. 721/70 
«Περί Οικονομικής Μέριμνας και Λογιστικού των ΕΔ». 

β. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 2 του 
Ν. 2081/92. 

γ. Την υπ’ αριθ. πρωτ. 29261/10.10.96 (ΦΕΚ Β*933) 
απόφαση του Πρωθυπουργού και του Υπουργού Άμυνας 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας». 


δ. Την υπ’ αριθ. 1107147/1239/006Α74.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

ε. Την υπ’ αριθ. 83597/2583/17.9.86 (ΦΕΚ 732/Β7 
31.10.86) κοινή απόφαση Υφυπουργών Εθνικής Άμυνας 
και Οικονομικών. 

στ. Την ανάγκη αναπροσαρμογής τιμών στα νέα οικονο¬ 
μικά δεδομένα. 

ζ. Τη σχετική πρόταση του Επιτελείου Υπουργού Εθν. 
Άμυνας. 

η. Το γεγονός ότι από τις διατάξεις της παρούσας από¬ 
φασης προκαλείται οικονομική επιβάρυνση που ανέρχεται 
σε 6.350.000 δρχ., και θα βαρύνει για μεν το ΓΕΣ τον ΕΦ 
11 -200, τον ΚΑΕ 0871, για το ΓΕΑ τον ΕΦ 11-410, τον 
ΚΑΕ0871 και για το ΓΕΝ τον ΕΦ 11 -300, τον ΚΑΕ 0871 η 
οποία θα καλυφθεί από τις υπάρχουσες και εγγεγραμμέ¬ 
νες πιστώσεις στον Προϋπολογισμό των Γενικών Επιτε¬ 
λείων έτους 1998 από 1.1.98 ως ακολούθως: 

ΓΕΣ: 2.000.000 δρχ. 

ΓΕΝ: 2.500.000 δρχ. 

ΓΕΑ: 1.850.000 δρχ., αποφασίζουμε: 

Άρθρο 1 
Αντικείμενο. 

Ο καθορισμός των αμοιβών, για τη συγγραφή βιβλίων, 
ευρετηρίων, καταλόγων ύλης υπηρεσιακών περιοδικών, 
συλλογή διατάξεων, σύνταξη εκπαιδευτικών εγχειριδίων, 
μεταφράσεις, εκπόνηση ειδικών μελετών οργάνωσης ή 
αναλογιστικών μελετών και κάθε άλλη επιστημονική τε¬ 
χνική εργασία του Υπουργείου Εθνικής Άμυνας, γίνεται 
σύμφωνα με τις διατάξεις των επομένων άρθρων. 

Άρθρο 2 
Δικαιούχοι. 

Τις αμοιβές που καθορίζονται με την απόφαση αυτή δι¬ 
καιούνται: 

α. Οι στρατιωτικοί των Κλάδων των ΕΔ ανεξάρτητα από 
το βαθμό τους. 

β. Οι δημόσιοι υπάλληλοι και υπάλληλοι των Ν.Π.Δ.Δ. 

γ. Οι συνταξιούχοι των ανωτέρω κατηγοριών. 

δ. Ιδιώτες. 

ε. Διδακτικό - Ερευνητικό - Προσωπικό των Ανωτάτων 
Εκπαιδευτικών Ιδρυμάτων (ΔΕΠ). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 3 
Ποσά Αμοιβών. 

1. Στους ανωτέρω αναφερόμενους, καταβάλλονται οι 
κατωτέρω αμοιβές, για κάθε περίπτωση: 

α. Για πρωτότυπη εργασία: 

(1) Σε έντυπο με μέγεθος σελίδας 21,50x29 εκατ. και 
4.700 - 5.200 γράμματα η κάθε σελίδα, χίλιες ενιακόσιες 
πενήντα (1.950) δρχ. για κάθε σελίδα. 

(2) Σε έντυπο με μέγεθος σελίδας 17,50x25 εκατ. και 
2.300 - 2.700 γράμματα η κάθε σελίδα, ενιακόσιες εβδο¬ 
μήντα πέντε (975) δρχ. για κάθε σελίδα. 

(3) Σε έντυπο με μέγεθος σελίδας 13x19,50 εκατ. και 
140 -1.700 γράμματα η κάθε σελίδα, τετρακόσιες ενενή¬ 
ντα έξι (496) δρχ. για κάθε σελίδα. 

β. Για μεταφράσεις: 

(1) Για το έντυπο της παρ. 1 α (1) του άρθρου αυτού χί¬ 
λιες εκατό εβδομήντα (1.170) δρχ. για κάθε σελίδα. 

(2) Για το έντυπο της παραγρ. 1 α (2) πεντακόσιες ογδό¬ 
ντα πέντε (585) δρχ. για κάθε σελίδα. 

(3) Για το έντυπο της παραγρ. 1 α (3) διακόσιες ενενήντα 
τρεις (293) δρχ. για κάθε σελίδα. 

2. Κατ' εξαίρεση, στην περίπτωση που οι δικαιούχοι του 
άρθρου 2 είναι καθηγητές Ανωτάτων Στρατιωτικών Παρα¬ 
γωγικών Σχολών και συγγράφουν εκπαιδευτικά βοηθή¬ 
ματα για τους μαθητές τους, τότε καταβάλλονται οι ακό¬ 
λουθες αμοιβές: 

α. Για τη συγγραφή διδακτικών βιβλίων χίλιες διακόσιες 
πενήντα (1.250) για κάθε σελίδα μεγέθους 17,50x25 
εκατ. γράμματα 2.500 η κάθε σελίδα και με απόκλιση στον 
αριθμό των γραμμάτων της σελίδας 10% περισσότερο ή 
λιγότερο. 

Εάν η απόκλιση είναι μεγαλύτερη των 10% (περισσό¬ 
τερο ή λιγότερο) στα γράμματα των σελίδων, θα γίνεται 
αναγωγή των γραμμάτων στα 2.500 γράμματα με ανάλογη 
αύξηση ή μείωση των σελίδων, η δε αμοιβή θα είναι κατ’ 
ανώτατο όριο για επτακόσιες (700) σελίδες, κατά βιβλίο. 

β. Γ ια τις μεταφράσεις εξακόσιες είκοσι πέντε (625) για 
κάθε σελίδα και με τις προϋποθέσεις, που προσδιορίζο¬ 
νται στην προηγούμενη παράγραφο σε ό,τι αφορά τον 
αριθμό των σελίδων, τις διαστάσεις αυτών, τον αριθμό των 
γραμμάτων κ.λπ. 

3. Αμοιβή Μελών Επιτροπών Κρίσης: 

(Μελετών, Συγγραφών, Μεταφράσεων κ.λπ.) 

α. Γ ια την κρίση του εντύπου της παρ. 1α(1) του άρθρου 
αυτού, ενενήντα οκτώ (98) δρχ. για κάθε σελίδα. 

β. Για την κρίση του εντύπου των παραγράφων 1 α(2) και 
2α, πενήντα δρχ. (50) για κάθε σελίδα. 

γ. Γ ια την κρίση του εντύπου της παραγρ. 1 α(3) σαράντα 
δρχ. (40) για κάθε σελίδα. 

4. Αμοιβή Επιμελητού - Διορθωτή ύλης: 

α. Για το έντυπο της παραγρ. 1α(1) του άρθρου αυτού 
εξακόσιες πενήντα δρχ. (650) για κάθε σελίδα. 

β. Γ ια το έντυπο των παραγράφων 1 α(2) τριακόσιες εί¬ 
κοσι πέντε δρχ. (325) για κάθε σελίδα. 

γ. Γ ια το έντυπο της παραγρ. 1α(3) εκατόν εξήντα τρεις 
δρχ. (163) για κάθε σελίδα. 

5. Τα μέλη των επιτροπών της παρ. 3 του άρθρου αυτού 
δεν πρέπει να είναι περισσότερα από τρία. 


Άρθρο 4 

Δικαιολογητικά - Προϋποθέσεις - Περιορισμοί. 

1. Για την πληρωμή των ανωτέρω αμοιβών, απαιτούνται 
τα κατωτέρω δικαιολογητικά: 

α. Για τις αμοιβές των παραγρ. 1 και 2 του άρθρου 3. 

(1) Απόφαση του Υπουργού Εθνικής Άμυνας ή των 
εξουσιοδοτημένων οργάνων των Κλάδων ΕΔ. Με την από¬ 
φαση αυτή ανατίθεται και εγκρίνεται η εκτέλεση της ερ¬ 
γασίας. 

(2) Βεβαίωση του αρμόδιου Επιτελικού Γραφείου ή 
Υπηρεσίας κάθε Κλάδου των Ε.Δ. για την εκτέλεση και 
καταλληλότητα της εργασίας. Στην βεβαίωση περιλαμβά¬ 
νονται και όλα τα στιοχεία προσδιορισμού της αμοιβής. 

(3) Εξοφλητική απόδειξη του δικαιούχου. 

(4) Βεβαίωση του αρμόδιου Γραφείου ή Υπηρεσίας για 
τη θέση και τα καθήκοντα του δικαιούχου, όταν αυτός εί¬ 
ναι στρατιωτικός ή υπάλληλος της στρατιωτικής υπηρε¬ 
σίας. 

β. Γις τις αμοιβές της παρ. 3 του άρθρου 3. 

(1) Αντίγραφο της διαταγής συγκρότησης της επιτρο¬ 
πής. 

(2) Βεβαίωση του αρμόδιου Επιτελικού Γ ραφείου ή 
Υπηρεσίας κάθε Κλάδου των Ε.Δ. για το σύνολο, κατά 
μήνα και κατά μέγεθος εντύπου, των σελίδων, που αποτε¬ 
λούν το αντικείμενο κρίσης της επιτροπής. 

(3) Εξοφλητική απόδειξη του δικαιούχου. 

(4) Βεβαίωση του αρμόδιου Γραφείου ή Υπηρεσίας, 
αντίστοιχη με την βεβαίωση της παραγρ. 1 α(4) του άρθρου 
αυτού. 

γ. Γις τις αμοιβές της παραγρ. 4 του άρθρου 3. 

(1) Βεβαίωση της αρμόδιας υπηρεσίας για την εργασία 
που εκτελέστηκε. 

(2) Εξοφλητικά απόδειξη του δικαιούχου. 

(3) Βεβαίωση της αρμόδιας υπηρεσίας αντίστοιχα με 
την βεβαίωση της παραγρ. 1α(4) του άρθρου αυτού. 

2. Οι αμοιβές των παραγράφων 3 και 4 του άρθρου 3 της 
απόφασης, ως πρόσθετες αμοιβές, υπόκεινται στους πε¬ 
ριορισμούς των διατάξεων των άρθρων 3 και 6 του Ν. 
1256/82 «Περί πολυθεσίας κ.λπ.». 

3. Οι ανωτέρω αμοιβές, δεν καταβάλλονται, σε όσους, 
λόγω θέσης ή καθηκόντων, έχουν αρμοδιότητα εκτέλεσης 
των εργασιών του άρθρου 3 της απόφασης. 

Άρθρο 5 

Πληρωμή - Κρατήσεις. 

1. Οι αμοιβές που καθορίζονται με την απόφαση αυτή 
καταβάλλονται από την αρμόδια διαχείριση χρηματικού 
του Κλάδου των ΕΔ, για λογαριασμό του οποίου εκτελέ¬ 
στηκε η εργασία. 

2. Οι εν λόγω αμοιβές υπόκεινται στις προβλεπόμενες 
κάθε φορά από τις ισχύουσες διατάξεις, υπέρ δημοσίου 
και τρίτων, κρατήσεις. 

Άρθρο 6 

Ισχύς - Καταργούμενες Διατάξεις. 

1. Η ισχύς της απόφασης αυτής αρχίζει από τη δημο¬ 
σίευση στην Εφημερίδα της Κυβερνήσεως. 

2. Από την ημερομηνία που ισχύει αυτή η απόφαση, κα- 
ταργείται η υπ' αριθ. πρωτ. 83597/2583/17.9.86 κοινή 
απόφαση Υφυπουργών Εθνικής Άμυνας και Οικονομικών 

(ΦΕΚ 702/Β731.10.1986). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Απριλίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 1078198/23454 (2) 

Τροποποιήσεις των πινάκων τιμών των 1099504/204/ 
Γ0013/1.10.97 (ΦΕΚ 921/Β/97) και 133393/342/ 
Γ0013/23.12.97 (ΦΕΚ 1152/Β/29.12.97) αποφά¬ 
σεων του Υπ. Οικονομικών. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 Ν. 1249/1982 (ΦΕΚ 43/ 
ι.Α ) και του άρθρου 14 Ν. 1473/1984 (ΦΕΚ 127/τ.Α’). 

2. Τις αποφάσεις με αριθ. 1099504/204/Γ0013/ 

1.10.97 (ΦΕΚ 921/Β/97) και 133393/342/Γ0013/ 

23.12.97 (ΦΕΚ 1152/Β/97). 

3. Την απόφασή μας με αρ. 1067780/82/Γ0013/ 
9.6.94 (ΦΕΚ 549/Β/15.7.94) όπως ισχύει, με την οποία 
τροποποιούνται, βελτιώνονται και κωδικοποιούνται οι δια¬ 
τάξεις που αφορούν τη φορολογητέα αξία μεταβιβαζόμε¬ 
νων με οποιαδήποτε αιτία ακινήτων εντός σχεδίου, κατά 
το αντικειμενικό σύστημα. 

4. Την με αρ. 1107147/1239/0006Α/4.10.96 (ΦΕΚ 
922/Β71996) κοινή απόφαση των Πρωθυπουργού και 
Υπουργού Οικονομικών, με την οποία μεταβιβάζονται αρ¬ 
μοδιότητες του Υπουργού Οικονομικών στους Υφυπουρ¬ 
γούς Οικονομικών. 

5. Τις εισηγήσεις των αρμοδίων επιτροπών του άρθρου 
41 του Ν. 1249/1982 που περιλαμβάνονται τα πορίσματά 
τους. 

6. Το γεγονός ότι δεν δημιουργείται δαπάνη για τον κρα¬ 
τικό προϋπολογισμό, αποφασίζουμε: 

1. Τροποποιούμε τους πίνακες τιμών των αριθ. 
1099504/204/Γ0013/1.10.97 (ΦΕΚ 921/Β/97) και 
133393/342/Γ0013/23.12.97 (ΦΕΚ 1152/Β/97) απο- 
φάσεών μας και ορίζουμε: 

Α. Στον Δήμο Δομοκού (Περιφέρεια Στερεός Ελλά¬ 
δας): 

Σ.Ο. = 0,30 για όλες τις ζώνες 
αντί του Σ.Ο. = 1,00 για όλες τις ζώνες που είχε ορισθεί. 
Β. Στον Δήμο Μακρακώμης (Περιφέρεια Στερεός Ελλά¬ 
δας): 

Σ.Ο. = 0,60 για όλες τις ζώνες 
αντί του Σ.Ο. = 1,00 για όλες τις ζώνες που είχε ορισθεί 
Γ. Στον Δήμο Σπερχειάδας (Περιφέρεια Στερεός Ελλά¬ 
δας): 

Σ.Ο. = 0,60 για όλες τις ζώνες 
αντί του Σ.Ο. = 1,00 για όλες τις ζώνες που είχε ορισθεί 
Δ. Στον Δήμο Ακράτας (Περιφέρεια Δυτ. Ελλάδας): 
Δα) Στην Γ Ζώνη Σ.Ο. = 0,80 αντί του Σ.Ο. = 1,00 που 
είχε ορισθεί 

Δβ) Στην Δ Ζώνη Σ.Ο. = 0,55 αντί του Σ.Ο. = 1,00 που 
είχε ορισθεί 

Δγ) Στην Ε Ζώνη Σ.Ο. = 0,55 αντί του Σ.Ο. = 1,00 που 
είχε ορισθεί 


Ε. Στον Δήμο Κυπαρισσίας (Περιφέρεια Πελοποννή- 
σου): 

Ε1. Στην Γ και Δ Ζώνη (Ροντάκι - Μέμι) Οικισμός προ 
23. 

α. Για οικόπεδα μέχρι και 4.000 τ.μ. Σ.Ο. = 0,30 αντί του 
Σ.Ο. = 0,80 που είχε ορισθεί. 

β. Για οικόπεδα μεγαλύτερα από 4.000 τ.μ. Σ.Ο. = 0,25 
αντί του Σ.Ο. = 0,80 που είχε ορισθεί. 

Ε2. Στην Ε ζώνη (Άνω Πόλη) Οικισμός προ 23. 
α. Γ ια οικόπεδα μέχρι και 2.000 τ.μ. Σ.Ο. = 0,40 αντί του 
Σ.Ο. = 0,80 που είχε ορισθεί. 

β. Για οικόπεδα μεγαλύτερα από 2.000 τ.μ. μέχρι και 
4.000 τ.μ. Σ.Ο. = 0,35 αντί του Σ.Ο. = 0,80 που είχε ορι- 
σθεί. 

γ. Για οικόπεδα μεγαλύτερα από 4.000 τ.μ. Σ.Ο. = 0,30 
αντί του Σ.Ο. = 0,60 που είχε ορισθεί. 

Ε3. Στην ΣΤ ζώνη (Μύλοι) Οικισμός προς 23. 
α. Γ ια οικόπεδα μέχρι και 4.000 τ.μ. Σ.Ο. = 0,30 αντί του 
Σ.Ο. =0,60 που είχε ορισθεί. 

β. Γ ια οικόπεδα μεγαλύτερα από 4.000 τ.μ. Σ.Ο. = 0,25 
αντί του Σ.Ο. = 0,60 που είχε ορισθεί. 

Ε4. Στην Ζ’ Ζώνη (Μπλεμενιάνοι) οικισμός κάτω των 
2.000 κατοίκων αντί του οικισμού προ 23 που είχε ορι- 
σθεί. 

α. Γ ια οικόπεδα μέχρι και 1.200 τ.μ. Σ.Ο. = 0,20 αντί του 
Σ.Ο. = 0,60 που είχε ορισθεί. 

β. Για οικόπεδα μεγαλύτερα από 1.200 τ.μ. μέχρι και 
1.800 τ.μ. Σ.Ο. = 0,15 αντί του Σ.Ο. = 0,60 που είχε ορι- 
σθεί. 

γ. Για οικόπεδα μεγαλύτερα από 1.800 τ.μ. Σ.Ο. = 0,10 
αντί του Σ.Ο. = 0,60 που είχε ορισθεί. 

2. Η απόφαση αυτή θα δημοσιευθεί στην Εφημερίδα 
της Κυβερνήσεως και θα ισχύσει από τη δημοσίευσή της. 

Αθήνα, 30 Ιουνίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
- φ - 

Αριθ. Δ16β/07/2 3 5/ΑΦ (3) 

Σύσταση θέσεων προσωπικού ιδιωτικού δικαίου αορίστου 
χρόνου στη Γενική Γραμματεία Δημ. Έργων του ΥΠΕ.- 
ΧΩ.Δ.Ε. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Με τη Δ16β/07/235/ΑΦ/25.6.98 απόφαση του Γενι¬ 
κού Γραμματέα της Γενικής Γραμματείας Δημ. Έργων, 
που εκδόθηκε σύμφωνα με τις διατάξεις των παρ. 3 και 4 
του άρθρου 11 του Ν. 2576/98 (ΦΕΚ 25 Α'), σχετικά με τη 
διάλυση της Ελληνικής Κρατικής Εταιρείας Τεχνικών Έρ¬ 
γων (ΕΚΕΤΕ), που είχε συσταθεί με το Ν. 1332/83 (ΦΕΚ 
Α’ 30), του Π.Δ. 69/88 «Οργανισμός της ΓΓΔΕ/ 
ΥΠΕΧΩΔΕ» και τη Δ17α/02/29/Φ.2.2.1/19.8.92 από¬ 
φαση μεταβίβασης αρμοδιοτήτων του Υπουργού ΠΕ.- 
ΧΩ.Δ.Ε. στο Γενικό Γραμματέα που προΐσταται της ΓΓΔΕ, 
συνιστώνται οι κατωτέρω τρεις (3) θέσεις προσωπικού με 
σχέση εργασίας ιδ. δικαίου αορίστου χρόνου στη Γενική 
Γραμματεία Δημ. Έργων του ΥΠΕ.ΧΩ.Δ.Ε.: 

ΠΕ διοικητικός - Οικονομικός δύο (2) θέσεις 
ΥΕ Προσωπικού καθαριότητας μία (1) θέση, στις οποίες 
κατατάσσονται ισάριθμοι υπάλληλοι που μεταφέρονται 

από την ΕΚΕΤΕ και που καταργούνται μόλις κενωθούν με 
οποιοδήποτε τρόπο. 

Αθήνα, 25 Ιουνίου 1998 

Με εντολή Υπουργού 
Ο Γενικός Γραμματέας 

I. ΧΡΥΣΙΚΟΠΟΥΛΟΣ 

-♦- 

Αριθ. 13964 (4) 

Τροποποίηση της 2886/24.10.97 απόφασης «Ορισμός 
μελών Δ.Σ. ΕΛΓΑ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/85), όπως συμπληρώ¬ 
θηκε με τις διατάξεις του άρθρου 27 Ν. 2081/92 ΦΕΚ 
154/Α/92 και όπως αυτές αντικαταστάθηκαν με το άρθρο 
1 παρ. 2 του Ν. 2469/97 (ΦΕΚ 38/Α/97). 

2. Τις διατάξεις του άρθρου 1, 6, 7, 8, 9 Ν. 1790/88 
«Οργάνωση και λειτουργία Οργανισμού ελληνικών Γεωργι- 
κών Ασφαλίσεων και άλλες διατάξεις». 

3. Την αριθμ. 2886/24.10.97 (ΦΕΚ 989/Β/7.10.97) 
απόφασή μας «Ορισμός μελών στο Διοικητικό Συμβούλιο 
Οργανισμού Ελληνικών Γεωργικών Ασφαλίσεων (ΕΛΓΑ)», 
όπως τροποποιήθηκε μεταγενέστερα με όμοιες αποφά¬ 
σεις μας. 

4. Την αριθ. 13953/4.6.98 (ΦΕΚ 606/Β/16.6.98) από¬ 
φασή μας, με την οποία διορίσθηκε Υποδιοικητής του Ορ¬ 
γανισμού Ελληνικών Γεωργικών Ασφαλίσεων (ΕΛΓΑ) ο 
Δημήτριος Χαμπίμπης με τριετή θητεία. 

5. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Προϋπολογισμού του 
Νομικού Προσώπου του ΕΛΓΑ, αποφασίζουμε: 

Τροποποιούμε την αριθμ. 2886/24.10.97 (ΦΕΚ989/Β/ 
7.10.97) απόφασή μας και ειδικώτερα την παραγρ. 1 β ως 
εξής: 

1 β Δημήτριο Χαμπίμπη, Υποδιοικητή ΕΛΓΑ, ως Αντι¬ 
πρόεδρο. 

Η θητεία του παραπάνω μέλους λήγει 16.6.2001 (ημε¬ 
ρομηνία δημοσίευσης απόφασης διορισμού ως Υποδιοι- 
κητού ΕΛΓΑ). 

Κατά τα λοιπά ισχύει ως έχει η 2886/24.10.97 (ΦΕΚ 
989/Β/97) απόφασή μας, όπως τροποποιήθηκε μεταγε¬ 
νέστερα με όμοιες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1998 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 
-♦- 

Αριθ. 434/1082 (5) 

Τροποποίηση διατάξεων άρθρου 11 του Κανονισμού Πα¬ 
ροχών Ασθένειας του ΤΥΔΚΥ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφίου α' της παρ. 3 του άρθρου 2 
του Ν. 1422/1984 (ΦΕΚ 27/Α'). 


2. Την αριθ. 80078/4.10.1996 κοινή απόφαση του 
Πρωθυπουργού και του Υπουργού Εργασίας και Κοιν. 
Ασφαλίσεων «ανάθεση αρμοδιοτήτων στους Υφυπουρ¬ 
γούς Εργασίας και Κοιν. Ασφαλίσεων» (ΦΕΚ 924/Β ). 

3. Την αριθ. 222/11.3.98 απόφαση του Διοικητικού 
Συμβουλίου του ΤΥΔΚΥ. 

4. Τη γνώμη του Συμβουλίου Κοινωνικής Ασφάλειας 
που διατυπώθηκε στην 37η/10.6.98 συνεδρίασή του της 
Κθ* περιόδου. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του ΤΥΔΚΥ ούτε σε βά¬ 
ρος του Κρατικού Προϋπολογισμού, αποφασίζουμε: 

1. Το πρώτο εδάφιο του άρθρου 11 της αριθ. 434/ 
1311/10.10.1992 απόφασης του Υπουργού Υγείας, Πρό¬ 
νοιας και Κοιν. Ασφαλίσεων (ΦΕΚ 22/Β722.1.1993) τρο¬ 
ποποιείται ως εξής: 

«Με απόφαση του Δ.Σ. του Ταμείου εγκρίνεται κάθε 
χρόνο μέχρι την 1 η Απριλίου η χορήγηση επιδομάτων λου¬ 
τροθεραπείας εισπνευσιοθεραπείας, αεροθεραπείας για 
το διάστημα Μαΐου - Οκτωβρίου η δε υποβολή δικαιολογη- 
τικών εκ μέρους των δικαιούχων ασφαλισμένων ορίζεται 
από 10 Απριλίου έως 31 ΜαΤου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

- 4 - 

Αριθ. 13031 Τ.Τ. (6) 

Τροποποίηση Κανονισμού Προσωπικού ΑΣΟ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις της παρ. 2 του άρθρου 20 Ν. 2538/97 
(Διάλυση του Αυτόνομου Σταφιδικού Οργανισμού). 

2. Την απόφαση Υπουργού Γεωργίας με αριθ. πρωτ. 
295975/29.1.98, παρ. 2 (ορισμός εκκαθαριστών ΑΣΟ και 
προσδιορισμός των αρμοδιοτήτων τους). 

3. Το άρθρο 11 του Ν. 2490/55, όπως τροποποιήθηκε 
με το άρθρο 9 του Ν.Δ. 3541/56 «περίτροποποιήσεως και 
συμπληρώσεως των περί Κορινθιακής σταφίδας και ΑΣΟ 
διατάξεων». 

4. Το άρθρο 63 παρ. 2 του Κ.Π. - ΑΣΟ. 

5. Το έγγραφο του Υπουργείου Γεωργίας αριθ. 297395 
(περί εκκαθάρισης ΑΣΟ και καταβολής μισθολογικών δια¬ 
φορών στους υπαλλήλους του ΑΣΟ). 

6. Τις διατάξεις του άρθρου 1 παρ. 5 του Ν. 1697/87 
«ρύθμιση θεμάτων νομικών προσώπων εποπτείας Υπουρ¬ 
γείου Γεωργίας και άλλες διατάξεις». 

7. Την αριθμ. 159/10.9.97 απόφαση του Γεν. Γραμμ. 
Περ. Δυτ. Ελλάδας περί μεταβίβασης εξουσίας προς υπο¬ 
γραφή. 

8. Την παρ. 6 του άρθρου 4 του Ν. 2240/94 και του Ν. 
2503/97 «Διοίκηση, Οργάνωση, στελέχωση της περιφέ¬ 
ρειας κ.λπ.). 

9. Τις διατάξεις του άρθρου 10 για την υλοποίηση της ει¬ 
σοδηματικής Πολιτικής του έτους 1998 του Ν. 2606/98 
«μισθολογικές ρυθμίσεις διπλωματικών υπαλλήλων ... και 
άλλες διατάξεις» (ΦΕΚ 89/Α798). 

10. Βεβαίωση του Τμήματος Ελέγχου ότι ελήφθη μέρι¬ 
μνα εγγραφής της σχετικής πίστωσης στον προϋπολογι¬ 
σμό ΑΣΟ τρέχουσας χρήσης. 

11. Το αριθ. 3441/18.6.98 έγγραφο του ΑΣΟ με το 
οποίο μας διαβίβασε την αριθ. 77/18.6.98 απόφαση των 
εκκαθαριστών του ΑΣΟ περί τροποποίησης και συμπλή¬ 
ρωσης διατάξεων του Κ.Π. - ΑΣΟ, αποφασίζουμε: 

Εγκρίνουμε: 

1) Την τροποποίηση των εδαφ. 6,7 και 8 του κεφ. Β’ του 
άρθρου 2 του Κ.Π. - ΑΣΟ, ως εξής: 

6. Ο μηνιαίος βασικός μισθός του Μ.Κ. 36 ορίζεται στις 
εκατόν δεκατρείς χιλιάδες (113.000) δραχμές από 
1.1.1998. 

7. Ο μηνιαίος βασικός μισθός όλων των άλλων Μ.Κ. 
προκύπτει με πρόσθεση στο αμέσως προηγούμενο Μ.Κ. 
του ποσού που προκύπτει από τον πολλαπλασιασμό του 
ανωτέρω βασικού μισθού με τον συντελεστή 0,027. 

Το προστιθέμενο ποσό στρογγυλοποιείται στην πλησιέ- 
στερη εκατοντάδα. 


Τα μισθολογικά κλιμάκια είναι: 


Μ.Κ. 

Βασικός μισ 

36 

113.000 

35 

116.100 

34 

119.200 

33 

122.300 

32 

125.400 

31 

128.500 

30 

131.600 

29 

134.700 

28 

137.800 

27 

140.900 

26 

144.000 

25 

147.100 

24 

150.200 

23 

153.300 

22 

156.400 

21 

159.500 

20 

162.600 

19 

165.700 

18 

168.800 

17 

171.900 

16 

175.000 

15 

178.100 

14 

181.200 

13 

184.300 

12 

187.400 

11 

190.500 

10 

193.600 

9 

196.700 

8 

199.800 

7 

202.900 

6 

206.000 

5 

209.100 

4 

212.200 

3 

215.300 

2 

218.400 

1 

221.500 


8. Ο μηνιαίος βασικός μισθός της θέσεως του Δ/ντή 
Υπηρεσιών ορίζεται σε διακόσιες τριάντα δύο χιλιάδες 
(232.000). 

2) Την συμπλήρωση της παρ. 2 του Κεφ. Β του άρθρου 2 
του Κ.Π. - ΑΣΟ, ως εξής: Από 1.8.1998 αναβαθμίζονται οι 


υπάλληλοι της κατηγορίας δευτεροβάθμιας εκπαίδευσης 
κατά ένα μισθολογικό κλιμάκιο και ορίζεται ως εισαγωγικό 
μισθολογικά κλιμάκιο (Μ.Κ.) το 28ο, αντί του 29ου Μ.Κ. με 
καταληκτικό το 11ο μισθολογικό κλιμάκιο. 

Τη συμπλήρωση της περιπτώσεως α της παρ. 3 του άρ¬ 
θρου 29 του Κ.Π. - ΑΣΟ ως εξής: Από 1.1.1998 το κίνη¬ 
τρο απόδοσης της κατηγορίας Υ.Ε. ορίζεται σε σαράντα 
μία χιλιάδες (41.000) δραχμές. 

Με την απόφαση αυτή δεν προκαλείται δαπάνη στον 
κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Πάτρα, 26 Ιουνίου 1998 

Με εντολή Γ.Γ. Περιφέρειας 
Ο Διευθυντής κ.α.α. 

ΑΜΑΛΙΑ ΚΟΥΛΗ 

-♦- 

Αριθ. Οικ. 3109 (7) 

Παράταση της θητείας του Δ.Σ. του Γεν. Νομαρχιακού Νο¬ 
σοκομείου Γουμένισσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την 1784/95/10.1.1996 απόφαση της Περιφερεια¬ 
κής Δ/ντριας Ν. Κιλκίς, που δημοσιεύθηκε στο ΦΕΚ 21/ 
5.2.1996, με την οποία έγινε η ανασυγκρότηση του Διοι¬ 
κητικού Συμβουλίου του Γεν. Νομαρχιακού Νοσοκομείου 
Γουμένισσας. 

2. Τις διατάξεις του άρθρου 15 του Ν. 2519/ 
21.8.1997. 

3. Το γεγονός ότι η θητεία του Διοικητικού Συμβουλίου 
του ανωτέρω Νοσοκομείου λήγει την 15.6.1998. 

4. Τις υπηρεσιακές ανάγκες του Γεν. Νομαρχιακού Νο¬ 
σοκομείου Γουμένισσας, αποφασίζουμε: 

Παρατείνουμε την θητεία του Διοικητικού Συμβουλίου 
του Γεν. Νομαρχιακού Νοσοκομείου Γουμένισσας μέχρι 
δημοσίευσης στο ΦΕΚ της νέας απόφασης ανασυγκρότη¬ 
σης του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κιλκίς, 9 Ιουνίου 1998 

Ο Γ.Γ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. Οικ. 3108 (8) 

Παράταση της θητείας του Δ.Σ. του Γ εν. Νομαρχιακού Νο¬ 
σοκομείου Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την 1784/95/10.1.1996 απόφαση της Περιφερεια¬ 
κής Δ/ντριας Ν. Κιλκίς, που δημοσιεύθηκε στο ΦΕΚ 21/ 
5.2.1996, με την οποία έγινε η ανασυγκρότηση του Διοι¬ 
κητικού Συμβουλίου του Γεν. Νομαρχιακού Νοσοκομείου 
Κιλκίς. 

2. Τις διατάξεις του άρθρου 15 του Ν. 2519/ 
21.8.1997. 

3. Το γεγονός ότι η θητεία του Διοικητικού Συμβουλίου 
του ανωτέρω Νοσοκομείου λήγει την 15.6.1998. 

4. Τις υπηρεσιακές ανάγκες του Γεν. Νομαρχιακού Νο¬ 
σοκομείου Κιλκίς, αποφασίζουμε: 

Παρατείνουμε την θητεία του Διοικητικού Συμβουλίου 
του Γεν. Νομαρχιακού Νοσοκομείου Κιλκίς μέχρι δημο¬ 
σίευσης στο ΦΕΚ της νέας απόφασης ανασυγκρότησης 
του Διοικητικού Συμβουλίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 9 Ιουνίου 1998 

Ο Γ.Γ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ Ί 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν Τ Π.Α-Α. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 - 

70.000 » 

30.000 » 

15.000 » 

5.000 - 

10.000 - 

3.000 * 

10.000 » 

250.000 » 

3.000 δρχ. 

3.500 » 

750 - 

3.500 » 

1.500 - 

750 - 

250 » 

500 η 

150 » 

500 - 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επααγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























